armvectores/hy_wikipedia_2023 huggingface dataset:
Հրաչյա Սարուխան

Հրաչյա Լյուդվիգի Սարուխան (Հրաչիկ Լյուդվիգի Սարուխանյան, սեպտեմբերի 1, 1947, Համզաչիման (այժմ՝ Մարգահովիտ, Լոռու մարզ) - ապրիլի 8, 2016), հայ թարգմանիչ, բանաստեղծ։ Հեղինակ է «Եզրագծեր», «Հրաշք օրեր», «Վկայություններ», «Այլ ժամանակներ», «Աստծո առավոտ» ժողովածուների։ Հայաստանի գրողների միության անդամ է 1978 թվականից։


== Կենսագրություն ==
Հրաչյա Սարուխանը ծնվել է 1947 թվականի սեպտեմբերի 1-ին, Հայկական ԽՍՀ Գուգարքի շրջանի Համզաչիման գյուղում։ Ավարտել է Կիրովականի № 3 միջնակարգ դպրոցը։ 1970 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանի (այժմ՝ քոլեջ) գեղանկարչության բաժինը, 1974 թվականին ուսումը շարունակել է Վանաձորի մանկավարժական ինստիտուտի լեզվագրական ֆակուլտետում։ 1977 թվականից աշխատում է Կիրովականի քաղաքային «Կայծ» թերթում։ Սարուխանի առաջին բանաստեղծությունը լույս է տեսել նույն թերթում, 1966 թվականին։ 1978 թվականին արժանացել է տարվա լավագույն առաջին գրքի մրցանակին։ 1983 թվականին ավարտել է Մոսկվայի Մաքսիմ Գորկու անվան գրականության ինստիտուտում կազմակերպված հատուկ դասընթացները։
Առաջին անգամ տպագրվել է 1966 թվականին «Ավանգարդ» թերթում։


== Երկեր ==
Ի տրիտուր, Երևան, 2005։
Աստծո առավոտ, Երևան, 1999։
Վկայություններ, Երևան, 1989։
Հրաշք օրեր, Երևան, 1981։
Եզրագծեր, Երևան, 1977։


=== Թարգմանություններ (ռուսերենից) ===
Տիխոնով Նիկոլայ, Կավ և կրակ (գրքի մեջ մտնող «Կիրովը մեզ հետ է» պոեմը և բանաստեղծությունների մի մասը թարգմանել է Հրաչյա Սարուխանը), Երևան, «Հայաստան», 1976, 251 էջ։
«Թարգմանչաց արվեստ» շտեմարան։


=== Մամուլ ===
Բանաստեղծություններ։ «Գարուն», 1967, № 1։


== Պարգևներ և մրցանակներ ==
Արժանացել է «Տարվա լավագույն առաջին գիրք», Հայաստանի գրողների միության, հայ պոեզիայի բարձրագույն՝ «Ավետիք Իսահակյանի անվան» մրցանակների, պարգևատրվել է «Մովսես Խորենացու», «Գրական վաստակի համար» մեդալներով, ՀՀ մշակույթի նախարարության ոսկե մեդալով, Հայաստանի վարչապետի շնորհակալագրով։ Հայաստանի գրողների միության վարչության անդամ է։ Արժանացել է «Լոռվա ասպետ», «Մարգահովիտի պատվավոր քաղաքացի» կոչումներին։
Հայաստանի Հանրապետության մշակույթի վաստակավոր գործիչ (2011)։
Վերջերս էլ՝ սեպտեմբերի 9-ին բանասիրական գիտությունների թեկնածու Նաիրա Ղումաշյանը հրատարակեց «Հրաչյա Սարուխանի պոեզիան» մենագրությունը։


== Տես նաև ==
Հայաստանի գրողների միության անդամների ցանկ


== Ծանոթագրություններ ==


== Արտաքին հղումներ ==
Հրաչյա Սարուխան
Գրանիշ։ Հրաչյա Սարուխան
Ֆոլո

Ֆոլո (իտալերեն՝ Follo), կոմունա Իտալիայի Լիգուրիա մարզի Սպեցիա գավառում։
Բնակչությունը կազմում է 6176 մարդ (2008)։ Բնակչության խտությունը՝ 267 մարդ/կմ²։ Տարածքը կազմում է 23 կմ²։ Փոստային ինդեքս՝ 19020։ Հեռախոսային կոդ՝ 0187։
Քաղաքի հովանավորն է սուրբ Մարտինո դի Տուր առաքյալը։


== Ժողովրդագրություն ==
Բնակչության դինամիկան.


== Կոմունայի վարչակազմ ==
Հեռախոսահամար՝ 0187 599911
Էլեկտրոնային հասցեն՝ urp@comunefollo.it
Պաշտոնական կայք՝ http://www.comunefollo.it/


== Արտաքին հղումներ ==
Վիճակագրության ազգային ինստիտուտ  (իտալ.)
http://www.istat.it/english/ Archived 2009-12-07 at the Wayback Machine.
Կրասնոպոլ (գյուղ, Չուդնևսկի շրջան)

Անվան այլ կիրառումների համար տե՛ս՝ ԿրասնոպոլԿրասնոպոլ (ուկրաիներեն՝ Краснопіль), գյուղ Ուկրաինայի Ժիտոմիրի մարզի Չուդնևսկի շրջանում։ Հիմնադրվել է 1601 թվականին։
2001 թվականի տվյալներով Կրասնոպոլ գյուղում բնակվում էր 1 226 մարդ։ Բնակավայրը զբաղեցնում է 5616 կմ² տարածք։ Բնակչության խտությունը կազմում էր 218,3 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հանգստի հովիտ

«Հանգստի հովիտ» (անգլ.՝ The Vale of Rest), պրեռաֆայելիստ նկարիչ Ջոն Էվերեթ Միլլեի նկարը։ Նկարիչը կտավը վրձնել է 1858 թվականին։ Այժմ նկարը պահպանվում և ցուցադրվում է Թեյթ Բրիտանական պատկերասրահում:


== Նկարահիր ==
Նկարում պատկերված է գերեզմանատան տեսարան՝ դանդաղորեն մոտեցող մթնշաղի պահին։ Գերեզմանոցի ցանկապատից անդին երևում է ոչ բարձր ժամատան զանգակատունը՝ կախված զանգով։ Առաջին պլանում նկարիչը երկու կաթոլիկ միանձնուհիների է նկարել։ Նրանցից մեկը նստած է տապանաքարերից մեկի վրա։ Խաչաձև դրված մատներով բռնել է վարդարանը։ Նա կարոտագին հայացքով դիտում է նկարին հետևողին՝ դիտողին։ Երկրորդ միանձնուհին կանգնած է քիչ հեռու։ Երկու ձեռքերում բահ է գտնվում, որով փորում է գերեզմանը ու թափում է հողը։ Կողքին քլունգ կա դրված։ Նկարում երևում է, որ ծանր հողի ազդեցությունից միանձնուհու նախաբազուկներն ու մարմինն ամբողջությամբ լարված վիճակի մեջ են գտնվում։


== Քննադատություն ==
Արտ-քննադատ Թոմ Լյուբբոկը նկարի մասին այսպես է արտահայտվել.

Նկարն ըստ էության, համարվում է անգլիացի նկարչուհի-հումորիստ Ֆլորենց Կլակստոնի ծաղրապատճենումներից մեկը։


== Ծանոթագրություններ ==


== Արտաքին հղումներ ==
«Հանգստի հովիտը»(անգլ.) Թեյթ բրիտանական պատկերասրահ-ի պաշտոնական կայքում
Analyse door kunstcriticus Tom Lubbock (անգլ.)
Het schilderij op website Tate Gallery(անգլ.)
Het schilderij op KhanAcademy(անգլ.)
Het schilderij op VictorianWeb, ziek ook hier(անգլ.)
Het schilderij op Preraphaelitepaintings(անգլ.)
Het schilderij op SmartHistory(անգլ.)
Սովորական սիրտ

«Սովորական սիրտ» (անգլ.՝ The Normal Heart), ռեժիսոր Ռայան Մերֆիի ամերիկյան գեղարվեստական հեռուստաֆիլմը, որն էկրան Է բարձրացել 2014 թվականին։ Սցենարը գրել է Լարրի Կրամերը՝ հիմնվելով 1985 թվականին լույս տեսած համանուն պիեսի վրա։ Ֆիլմի պրեմիերան կայացել Է HBO հեռուստաալիքով 2014 թվականի մայիսի 25-ին։ 
Ֆիլմը չափազանց բարձր են գնահատել ամերիկացի հեռուստաքննադատները։


== Սյուժե ==
Դրաման, որի գործողությունները տեղի են ունենում 1980-ական թվականների առաջին կեսին, պատմում է Նյու Յորքի մի քանի բնակիչների մասին, որոնք փորձում են իշխանությունների և հասարակության ուշադրությունը հրավիրել ՁԻԱՀ-ի սկսվող համաճարակի վրա։


== Դերերում ==


== Արձագանքներ ==
Ֆիլմը քննադատների բարձր գնահատականներն է ստացել։ Rotten Tomatoes կայքում ֆիլմի վարկանիշը կազմում է 93%։ Metacritic-ում հավաքել է 85 միավոր 100-ից։


== Ծանոթագրություններ ==
Չուլկովո (գյուղ, Վիբորգսկի շրջան)

Անվան այլ կիրառումների համար տե՛ս՝ ՉուլկովոՉուլկովո (ռուս.՝ Чулково), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 59 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շուլամիթ Ալոնի

Շուլամիթ Ալոնի (եբրայերեն՝ שולמית אלוני‎, դեկտեմբերի 27, 1928(1928-12-27), Թել Ավիվ, Իսրայել - հունվարի 24, 2014(2014-01-24), Թել Ավիվ, Իսրայել), իսրայելցի պետական գործիչ, Իսրայելի կապի, գիտության և մշակույթի նախարար (1993-1996)։


== Կենսագրություն ==
Ծնվել է Լեհաստանից գաղթած ատաղձագործի ընտանիքում, մայրը եղել է դերձակուհի։ Երկրորդ համաշխարհային պատերազմի ժամանակ նրան ուղարկել են գիշերօթիկ դպրոց, չնայած ծնողները ծառայել են բրիտանական բանակում։ Պատանեկան տարիներից մասնակցել է սոցիալիստական շարժմանը, եղել է Հաշոմեր Հացաիրի, Հագանայի անդամ և Անկախության համար մղվող պատերազմի ժամանակ ծառայել է Պալմահում, Հին Երուսաղեմում մարտական գործողությունների ժամանակ գերեվարվել է հորդանանյան զինվորականների կողմից։
Պատերազմի ավարտից հետո աշխատել է որպես ուսուցիչ, փախստական երեխաների դաստիարակ, թղթակցել է տարբեր հրատարակչությունների, վարել է մարդու իրավունքներին նվիրված ռադիոհաղորդումներ։ 1965 թվականին նա առաջին անգամ ընտրվել է Քնեսեթի պատգամավոր, հետագայում համարվել է պատգամավոր մինչև 1996 թվականը (ընդմիջումով 1969—1973 թթ.): 1974 թվականին կարճ ժամանակահատված երկրի կառավարությունում եղել է առանց պորտֆելի նախարար։
Ստեղծել և չորս տարի գլխավորել է Իսրայելի Սպառողների միությունը, այնուհետև սեփական Ռաց կուսակցությունը (Քաղաքացիական իրավունքների պաշտպանության շարժում), որը 1991 թվականին միացել է Մերեց կուսակցությանը (Ալոնին ղեկավարել է խորհրդարանական խմբակցությունը)։ 1970-ական թվականների ընթացքում փորձել է երկխոսություն հաստատել պաղեստինցիների հետ, հույս ունենալով, որ կհասնի կայուն խաղաղ կարգավորման։ Լիբանանյան պատերազմի ժամանակ (1982) ստեղծեց Մերձավոր Արևելքում խաղաղության հարցերով միջազգային կենտրոն։ 1992—1993 թվականներին Իցհակ Ռաբինի կառավարությունում զբաղեցրել է կրթության նախարարի պաշտոնը, սակայն ստիպված է եղել հրաժարական տալ պետության և կրոնի տարանջատման անհրաժեշտության հարցում  ունեցած կայուն դիրքորոշման համար, այնուհետև  մինչև 1996 թվականը զբաղեցրել է հաղորդակցության, գիտության և մշակույթի նախարարի պաշտոնը։ Պետական և հասարակական գործունեության բնագավառում ունեցած վաստակի համար 2000 թվականին նրան շնորհվել է Իսրայելի պետական մրցանակ։ Նրան շնորհվել է նաև Բրունո Կրայսկու մրցանակ (1984)։


== Քաղաքական  հայացքներ ==
Իր ողջ քաղաքական կարիերայի ընթացքում նա համարվել է խաղաղության պահպանման իսրայելական շարժման նշանավոր գործիչ, պաշտպանել է պաղեստինցիների հետ երկխոսության անհրաժեշտության գաղափարը։ Նա համարվել է Եշ Դին իրավապաշտպան կազմակերպության անդամ։ Շուլամիթ Ալոնին կիսում էր ԱՄՆ-ի նախկին նախագահ Ջիմի Քարթերի տեսակետը այն մասին, որ Իսրայելը պաղեստինցիների նկատմամբ իրականացնում է ապարտհեյդի քաղաքականություն։


== Ծանոթագրություններ ==


== Արտաքին հղումներ ==
Knesset Member, Shulamit Aloni
http://hpd.de/node/3284(գերմ.)
Դունտինհու

Դունտինհու ( չինարեն հեշտ. 洞庭湖 , պինին: Dòngtíng Hú), խոշոր ոչ այնքան խորը լիճ չինական Հունան նահանգի հյուսիսարևելյան հատվածում։ Գտնվում է Յանցզի գետի ծոցի ավազանում, հետևաբար գետի մակերեսը կախված է տարվա եղանակից։
Դունտին լիճը չինական մշակույթում հայտնի է որպես վիշապների նավակների փառատոնի ծագման վայր։ Լճում բնակվում է անփետուր ծովախոզը, որի պոպուլյացիան Չինաստանում վտանգի տակ է գտնվում։


== Անվանում ==
Հուբեյ և Հունան նահանգների անվանումները կապված են այս լճի հետ․ «հուբեյ» չինարեն նշանակում է «լճի հյուսիս», իսկ «հունան»՝ «լճի հարավ»։


== Աշխարհագրություն ==
Ներկայումս Դունտինը Պոյանհուից հետո Չինաստանում մեծությամբ երկրորդ քաղցրահամ լիճն է։ Հուլիսից սեպտեմբեր ընկած ժամանակահատվածում Յանցզին լցվում է՝ շատ մեծացնելով լճի մակերեսը (սովորական 2820 կմ² չափսից այն կարող է հասնել մինչև 20 հազար կմ²)։ Լիճը սնվում է ևս չորս գետերի ջրից՝ Սյանցզյան, Ցզի, Յուան և Լիշուի։


== Մշակույթ և առասպելաբանություն ==

Դունտին լճի շրջանը հաճախ հիշատակվում է Չինաստանի պատմության և գրականության մեջ։ Ասվում է, որ վիշապ-նավակների մրցավազքը ծնվել է հենց լճի արևելյան ափին՝ որպես տոն՝ ի հիշատակ բանաստեղծ Ցյույ Յուանի (մ․թ․ա 340-278), որը ինքնասպան է եղել լճի վտակներից մեկում։
Լճի կենտրոնում տեղակայված Ցզյունշան (չինարեն՝ 君山) գետը նախկինում ծառայել է որպես մեկուսության դաոսականության վայր, ինչպես նաև այն հայտնի է դեղին թեյի իր տեսակով։
Սյաո և Սյան գետերի լեռնային լանդշաֆտը հաճախ հիշատակվում է չինական պոեզիայում։ Սուն կայսրության ժամանակ ընդունված էր շրջանի բնապատկերները ներկայացնել 8 տեսարաններով, որոնք հաճախ կոչվում էին Սյաո և Սյան գետերի ութ բնատեսարան (չինարեն՝ 瀟湘八景)։ Այս ավանդույթը տարածվել է նաև Ճապոնիայում, որտեղ այլ հայտնի վայրեր սկսեցին պատկերվել Սյաո և Սյան գետերի հետ։


== Էկոլոգիա ==
Լճի շրջակայքում կեղակայված արդյունաբերական ձեռնարկությունների կողմից ցեխի և թափոնների շարունակական անվերահսկելի լցման պատճառով (թղթի արտադրության 101 գործարան) լրջորեն խաթարվել է լճի էկոհամակարգը, լրջորեն վատթարացել է լճի որակը։ Նվազել է ջրլող թռչունների և լճի ձկների թվաքանակը։
2007 թվականին մտահոգություններ են ի հայտ եկել, որ լճում բնակվող անփետուր ծովախոզերը կարող են կիսել գետային դելֆինի վերացած տեսակի ճակատագիրը։ Չինաստանում ընդհանուր ապրում է ծովախոզերի տեսակի մոտավորապես 1400 առանձնյակ, որից 700-900-ը բնակվում է Յանցզի գետում, իսկ մնացած 500-ը՝ Պոյանհու և Դունտին լճերում։
Առանձնյակների թվաքականը 2007 թվականին 1997 թվականի համեմատած կրճատվել է 2 անգամ և շարունակում է կրճատվել տարեկան 7,3 % արագությամբ։
Ծովախոզերի համար անբարենպաստ գործոններ են լճում ինտենսիվ նավարկությունն ու ավազի արդյունահանումը։
2007 թվականին Յանցզի գետում ջրհեղեղից հետո շուրջ 2 մլրդ մուկ ստիպած լքել են կղզին։ Արդյունքում նրանք մեծ վնաս են հասցրել աճեցվող մշակաբույսերին։
2005 թվականին մեկնարկեց լճի կենսոլորտի վերականգման նորվեգաչինական ծրագիրը։ Չինաստանի կառավարությունը պնդում է, որ Դունտին լճի էկոլոգիան կվերականգնվի 5-10 տարվա ընթացքում։


== Ծանոթագրություններ ==
Մարինոյի պալատ (Կիև)

Մարինոյի պալատ (ուկրաիներեն՝ Маріїнський палац), երկհարկանի պալատ Կիևում, որը գտնվում է Դնեպրի աջ ափին։ Պալատի նախագիծը գծել է ճարտարապետ 	Վարֆոլոմեյ Ռաստրելլին։


== Պատմություն ==

Պալատը հիմնադրվել է 1744 թվականին՝ Ելիզավետա Պետրովնա կայսրուհու պատվերով։ Պատվիրատուն չի հասցրել այցելել պալատ։ Եկատերինա II-ը Կիև այցելել է 1787 թվականին։ Փետրվարի 14-ին այստեղ է եղել Վենեսուելայի քաղաքական գործիչ Ֆրանսիսկո Միրանդան, ով իսպանական գաղութային համակարգի ազատամարտիկ էր։ 18-րդ դարի վերջում և 19-րդ դարի սկզբում պալատը Կիևի գեներալ-մարզպետների նստավայրն էր։
19-րդ դարի սկզբին Թագավորական պալատը մի շարք հրդեհների հետևանքով այրվել է։ Կես դար անց, 1870 թվականին, Ալեքսանդր II-ը ճարտարապետ Կարլ Մաևսկուն հանձնարարել է վերակառուցել պալատը՝ ելնելով հին պլաններից և նկարներից։ Վերակառւցելուց հետո վերանվանվել է Մարինոյի պալատ՝ ի պատիվ Մարիա Ալեկսանդրովնա կայսրուհու։ Նրա ցանկությամբ պալատի հարավային կողմում զբոսայգի է ստեղծվել։
Առաջին համաշխարհային պատերազմի ժամանակ Մարինոյի պալատ է տեղափոխվել Մարիա Ֆեոդորովնան, ով բուժում էր ժամանած վիրավորներին։ Նա այստեղ անցկացնում է երկու տարի, մինչև որ իմանում է իր որդու՝ Նիկոլայ II-ի հրաժարականի մասին։
Մարինոյի պալատը համարվել է Կիև այցելող կայսերական ընտանիքների անդամների նստավայրը մինչև 1917 թվականը։


=== Հեղափոխությունից հետո ===
Քաղաքացիական պատերազմի ժամանակ Մարինոյի պալատը օգտագործվել է որպես զինվորական շտաբ։ 1920-ական թվականներին շենքը եղել է դպրոց, ավելի ուշ դարձել թանգարան։ Հայրենական Մեծ պատերազմի ժամանակ պալատը խիստ տուժել է և 1940-ական թվականներին վերանորոգվել է։ Եվս մեկ անգամ այն վերանորոգվել է 1980-ական թվականներին։


== Ծանոթագրություններ ==


== Արտաքին հղումներ ==
Виртуальная экскурсия по Мариинскому дворцу на сайте Президента Украины(ուկր.),(ռուս.),(անգլ.):
U. S. Steel Košice (ընկերություն)

48°37′01″ հս․. լ. 21°11′55″ ավ. ե.

U. S. Steel Košice (մինչև 2000 թվականը Արևելասլովակյան մետալուրգիական կոմբինատ սլովակ.՝ Východoslovenské železiarne (VSŽ)), Կոշիցե քաղաքում, Սլովակիա, գտնվող պողպատաձուլական կոմբինատ։ Այն Սլովակիայի խոշոր ձեռնարկություններից մեկն է։ 2008 թվականին գործարանում աշխատել է գրեթե 15.000 մարդ։


== Պատմություն ==
Արևելասլովակյան մետալուրգիական կոմբինատը հիմնադրվել է 1959 թվականի ապրիլի 1-ին որպես պետական ​​ընկերություն։ Կոմբինատի կառուցումը սկսվել է մեկ տարի անց։ Առաջին դոմնային վառարանը շահագործման է հանձնվել 1965 թվականին։ Վերջնական աշխատանքը ավարտվել է 1966 թվականին։ Ածուխը մատակարարվում էր Օստրավայի մերձակայքից, իսկ երկաթի հանքաքարը՝ Ուկրաինայից (Կրիվոյ Ռոգ)։ Հանքաքարի տեղափոխման համար օգտագործվել է Ուժգորոդ-Կոշիցե լայնածավալ գիծը։ 1973 թվականին պողպատաձուլական կոմբինատը արտադրում էր պողպատե թերթեր ավտոմոբիլաշինության համար։
Թավշյա հեղափոխությունից հետո 1989 թվականին գործարանը սեփականաշնորհվել է։ Մասնավորեցման հենց սկզբում կոմբինատի վաուչերները ձեռք են բերել տարբեր մետալուրգիական գործարանների կողմից 25%, ֆիզիկական անձանց կողմից` գրեթե 30%, պետության կողմից՝ 37%: 1998 թվականին գործարանը սնանկացել է ֆինանսական ճգնաժամի և 13 մլրդ սլովակյան կրոնայի պարտքերի պատճառով։ 2000 թվականի նոյեմբերի 24-ին գործարանը վաճառվել է United States Steel օտարերկրյա կորպորացիային։
2008 թվականին U. S. Steel Košice ընկերությունը 338 մլն եվրո շահույթ ստացավ։ 2008 թվականին գործարանն արտադրել է 4,1 մլն տոննա պողպատ (2006 և 2007 թվականներին՝ 4,7 մլն տոննա)։ 2008 թվականին արտադրության անկումը կապված էր դոմնային վառարանների վերանորոգման և 2008 թվականի ֆինանսական ճգնաժամի հետ։


== Արտաքին հղումներ ==
Официальный сайт U. S. Steel Košice


== Ծանոթագրություններ ==
Գլաուսիլանդիա

Գլաուսիլանդիա (պորտ.՝ Glaucilândia), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հյուսիսային մասում։ Մտնում է Մոնտիս Կլարուս գավառի կազմի մեջ։ Բնակչությունը կազմում է 2907 մարդ՝ 2006 թվականի տվյալներով։ Գրավում է 145,632 կմ2 տարածք։ Բնակչության խտությունը կազմում է՝ 20,0 մարդ/կմ2։


== Պատմություն ==
Քաղաքը հիմնադրվել է 1996 թվականի դեկտեմբերի 19-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 7.634.270,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.685,29 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,697 (տվյալները ՄԱԿ-ի զարգացման ծրագրի)։
1082

1082 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1082 թվականն է, 
XI դարի 82-րդ տարին։


== Դեպքեր ==


== Ծնունդներ ==


== Մահեր ==
Պիրենեա ազգային պարկ

Պիրենեա ազգային պարկ (ֆր.՝ Parc national des Pyrénées), ազգային պարկ Ֆրանսիայում։ Տեղակայված է Ֆրանսիայի Վերին Պիրենեյներ և Ատլանտյան Պիրենեյներ դեպարտամենտներում։


== Աշխարհագրություն ==
Պիրենեա ազգային պարկը գտնվում է Ֆրանսիայի և Իսպանիայի սահմանին։ Այն գեղատեսիլ ու լեռնային լանդշաֆտ է, որը գործածվում է զբոսաշրջության, դահուկասահքի, լեռնագնացության և կենդանական աշխարհի ուսումնասիրման համար։
Ազգային պարկը ստեղծվել է 1967 թվականին՝ որպես բնական ժառանգության վայր, որտեղ կենդանիները լիովին ազատ են։ Կենսաբազմազանության և լանդշաֆտների պահպանման, ինչպես նաև կենդանական ու բուսական տեսակների ուսումնասիրության համար, Պիրենեա ազգային պարկը ապաստարան է 70 տեսակ կաթնասունների համար։
Պարկի արևելյան մասը կազմում է Պիրենեյան լեռնային համակարգի ֆրանսիական հատվածը, որտեղ վեր է խոյանում Պերդիդո լեռը։ Վերջինս ընդգրկված է ՅՈՒՆԵՍԿՕ-ի Համաշխարհային ժառանգության ցանկում և տեղակայված է Ֆրանսիայի և Իսպանիայի սահմանագծին։ Պարկը նաև սահմանակից է Լակս դե Կարնաուին։


== Պատկերասրահ ==

		
		
		


== Տես նաև ==
Ֆրանսիայի ազգային պարկերի ցանկ


== Ծանոթագրություններ ==


== Արտաքին հղումներ ==
Պիրենեա ազգային պարկի պաշտոնական կայքը
Բայրոն (հրվանդան)

Բայրոն (անգլ.՝ Byron), հրվանդան, Ավստրալիայի արևելյան ծայրակետը (արևելյան երկարության 153°39՛ և հարավային լայնության 28°38՛)։
Ջեյմս Կուկը 1770 թ մայիսի 15-ին անցնելով հրվանդանի մոտով այն անվանվել է Բայրոն՝ ի պատիվ Ջորջ Բայրոնի։
1901 թվականին հրվանդանում կառուցված փարոսը Վիկտորյական դարաշրջանի միակ գործող փարոսն է։
Նիմմիսե

Նիմմիսե (էստ․՝ Nõmmise), գյուղ Էստոնիայի Լյաենե-Վիրումաա նահանգի Ռեգավեռե շրջանում։
2011 թվականի տվյալներով գյուղում բնակվում էր 28 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աֆֆինգ

Աֆֆինգ  (գերմ.՝ Affing), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Այխախ Ֆրիդբերգ շրջանի կազմում։ Բնակչությունը կազմում է 5277 մարդ (ըստ 2010 թվականի դեկտեմբերի 31-ի)։ Տարածքը կազմում է 44,86 կմ²։ Պաշտոնական կոդ՝ 09 7 71 112։


== Ծանոթագրություններ ==


== Արտաքին հղումներ ==
Պաշտոնական էջ
Նեչի

Նեչի (իսպ.՝ Nechí), քաղաք և մունիցիպալիտետ Կոլումբիայի հյուսիսում ՝ Անտոկիա դեպարտամենտում։ Այն Բայո Կաուկա ենթագավառի մի մասն է։


== Պատմություն ==
Բնակավայրը, որից քաղաքը հետագայում մեծացել է, հիմնադրվել է 1636 թվականի հունիսի 3-ին։ Նեչիի մունիցիպալիտետը 1981 թվականին առանձնացվել է առանձին վարչական միավորի։


== Աշխարհագրական դիրք ==
Քաղաքը գտնվում է դեպարտամենտի հյուսիսում, Կաուկա գետի ձախ ափին։ Բացարձակ բարձրությունը ծովի մակարդակից 28 մետր է։
Նեչիի մունիցիպալիտետը սահմանակից է արևմուտքից և հարավ-արևմուտքից Կաուկասիա մունիցիպալիտետին, հարավ-արևելքում ՝ Էլ Բագրեի մունիցիպալիտետին, հյուսիս-արևելքում ՝ Բոլիվարի դեպարտամենտի տարածքին, հյուսիս-արևմուտքում ՝ Կորդովայի դեպարտամենտի տարածքին։ Մունիցիպալիտետի տարածքը 914 կմ² է.:


== Բնակչություն ==
Ըստ Կոլումբիայի ազգային վարչակազմի վիճակագրության ազգային վարչության տվյալների, քաղաքի և քաղաքապետարանի համատեղ բնակչությունը 2012 թվականին կազմել է 24 703։ Քաղաքապետարանի բնակչության դինամիկան ըստ տարիների. 

Ըստ 2005 թվականի մարդահամարի տվյալների, տղամարդիկ կազմում էին Նեչի բնակչության 52.1% -ը, կանայք` համապատասխանաբար 47.9%: Ռասայականորեն, սպիտակամորթներն ու մետիսները կազմում էին քաղաքի բնակչության 64.1% -ը. սևամորթները և մուլատները ՝ 35,6%, հնդկացիները ՝ 0,3%: 15 տարեկանից բարձր բնակչության շրջանում գրագիտության մակարդակը կազմել է 78.4%:


== Տնտեսություն ==
Էլ Բաղրեի տնտեսությունը հիմնված է հանքարդյունաբերության, գյուղատնտեսական արտադրանքի, փայտանյութերի արտադրության և ձկնորսության վրա։
Քաղաքային և քաղաքային ձեռնարկությունների ընդհանուր թվի 53.3% -ը առևտրային ձեռնարկություններ են, 27.8% -ը `սպասարկման ձեռնարկություններ, 8,7% -ը` արդյունաբերական ձեռնարկություններ, 10.2% -ը `տնտեսության այլ ոլորտների ձեռնարկություններ։


== Ծանոթագրություններ ==
Յուլյա Կապուստյան

Յուլյա Վլադիմիրովնա Կապուստյան (դեկտեմբերի 31, 1965(1965-12-31)), ռուսական թատրոնի ու կինոյի դերասանուհի։


== Կենսագրություն ==
Յուլյա Կապուստյանը ծնվել է 1965 թվականի դեկտեմբերի 31-ին։
1990 թվականին ավարտել է ՄԳԱԹ-ի դպրոց-ստուդիան՝ Ալեքսանդր Կալյագինի դասարանը։ Մոսկվայի Գերասիմովի անվան կինեմատոգրաֆիայի համառուսական պետական ինստիտուտի բեմական խոսքի ամբիոնի դոցենտ։ Դասավանդում է նաև Մոսկվայի Օ․ Տաբակովի թատերական դպրոցում։


== Ֆիլմագրություն ==


== Ծանոթագրություններ ==
Հավերժ բարեկամություն (արձան)

«Հավերժ բարեկամություն» հուշարձան, Մոսկվայի տեսարժան վայրերից մեկը։ Հիմնվել է 1983 թվականին՝ Տիշինայի հրապարակում։
Հուշարձանը նվիրված է ռուս-վրացական բարեկամությանը։ Հանդիսավոր բացումը տեղի է ունեցել 1983 թվականին՝ Գեորգիևյան դաշնագրի  ստորագրման 200-ամյակի տոնակատարության ժամանակ` Ռուսաստանի կայսրության հովանավորության և  բարձրագույն իշխանության մասին համաձայնագրի` Վրաստանի միակողմանի վրացական Քարթլի-Կախեթի թագավորություն  հետ` Ռուսաստանի անցում կատարելու համար։ Կոմպոզիցիան  տեղադրվել է Տիշինայի  հրապարակում, որտեղ վրացական բնակավայր էր գտնվում ընդհուպ մինչև 19-րդ դարը։
«Հավերժ բարեկամություն» հուշարձանը  Զուրաբ Ծերեթելիի և  ճարտարապետներ Յու. Կոնովալովի և Անդրեյ Վոզնեսենսկի առաջին համատեղ  աշխատանքն է Մոսկվայում ։
Հուշարձանը, բացի հիմնական անունից, ունի ոչ պաշտոնական անուններ ևս` «Լեզվի ծառ», «Շամփուր» կամ «Խորոված» (արտաքին նմանության պատճառով), ինչպես նաև «Վոզնեսենսկիի անդամ» մականունը՝  Վրաստանի  բնակիչների կողմից (վրացական բնակության Մոսկվայի անունը) շինարարությունից հետո։
Հետաքրքիր է, որ կոմպոզիցիան «զույգ» ուներ։ Երկրորդ մասը, որը կոչվում էր «Բարեկամության կապեր», տեղադրվել է Ռազմավիրական ճանապարհի  208 կիլոմետրի վրա։ Հուշարձանը ներկայացնում էր  երկու օղակ` Ռուսաստանի և Վրաստանի պատմությունները, որը միացված էր մետաղական հսկայական  ոսկեզօծ  կոճակով։ Ներսում էր մետաղյա գլանաձև ձեռագիր` Սբ. Գևորգյան գիտական շարադրանքի տեսքով։ Այսպիսի անսովոր կոմպոզիցիայի ձևը Զուրաբ Ծերեթելիին  ոգեշնչել է Ալեքսանդր Սերգեևիչ Գրիբոյեդովի և Նինա Ալեքսանդրովնա Ճավճավաձեի սերը։ 1991 թվականին Վրաստանի առաջին նախագահ  Կոնստանտինովիչ Զվիադ Գամսախուրդիայի  հրամանով պայթեցվել է «Բարեկամության կապեր» հուշարձանը։


== Նկարագրություն ==
«Հավերժ բարեկամություն» 42 մետր հուշարձանը ռուսական և  վրացական այբուբենի դժվար տարբերվող  տառերից բաղկացած սյուն է, որտեղ գրված են  «խաղաղություն», «աշխատանք», «միասնություն», «եղբայրություն»  բառերը։ Սյունը  վերևում պսակված է խաղողի ողկույզի  ծաղկեպսակով՝  ցորենի հասկով հյուսած, որը շատ խորհրդանշական է, խաղողը խորհրդանշում է Վրաստանը, իսկ հացը՝ Ռուսաստանը։
Հուշարձանը կանգնեցված էր հարթ պղնձյա պատվանդանի վրա, որոնցից մեկի վրա գրված  է Սբ. Գևորգյան տեքստից, իսկ մնացածը` մեջբերում են Ռուսաստանի և  Վրաստանի բարեկամությանը նվիրված բազմաթիվ հեղինակների ստեղծագործություններից` Ս. Ռուսթավելի, Ի. Ճավճավաձե, Ա. Ծերեթելի, Հ. Նիկոլաձե Ա. Պուշկին, Մ.Մ. Լերմոնտով, Ս.Ա. Եսենին, Բ.Լ. Պասեռնակ, Ք.Ս. Սիմոնով և ուրիշներ։ Հատկանշական է, գրքերից մեկի տեքստում ուղղագրական սխալ է նկատվել։
15 զարդատախտակ  տեղադրվել է հուշարձանի բացումից մի քանի օր հետո, իսկ Բորիս Պաստեռնակի բառերով գլանակը  զոդվել է կառավարության մեքենաների ժամանելուց անմիջապես առաջ, քանի որ քանի որ ԿՓՇԿ կենտրոնական կոմիտեի քարտուղարներից մեկի կողմից Պաստեռնակի բանաստեղծությունները արգելված էին պղնձե թիթեղներով տեղադրվել։ Բայց Ծերեթելին սրա վերաբերյալ այլ տեսակետ ունի.


== Ծանոթագրություններ ==
Իվանջելին շրջան (Լուիզիանա)

Իվանջելին շրջան (անգլ.՝ Evangeline Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 1.761 կմ² է, բնակչությունը՝ 33.984 մարդ (2010 թ. տվյալներով)։ Շրջկենտրոնն է Վիլ Փլատ բնակավայրը։ Կազմավորվել է 1910 թ.։
Իվանկովցի (գյուղ, Դունաևցիի շրջան)

Անվան այլ կիրառումների համար տե՛ս՝ ԻվանկովցիԻվանկովցի (ուկրաիներեն՝ Іванківці), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Իվանկովցի գյուղում բնակվում էր 755 մարդ։ Բնակավայրը զբաղեցնում է 3144 կմ² տարածք։ Բնակչության խտությունը կազմում էր 240,14 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մադակինա

Մադակինա (մ.թ.ա. 23-րդ դար - մ.թ.ա. 23-րդ դար), Արմանի երկրի արքա (մ.թ.ա. 23-րդ դար)։ 


== Նարամ-Սումենի արձանագրություններ ==
Խեթերեն մի արձանագրության մեջ Աքքադի արքա Նարամ-Սուենը (մ.թ.ա. 2254-2218) թվարկում է իր 17 հակառակորդ երկրները և նրանց թագավորները։ 11-րդը Մանդակինան է, Արմանի քաղաքի և երկրի թագավորը (Madakina lugal, uru Armani):


== Ծանոթագրություններ ==
Աբգար Դանիելյան

Աբգար Սարգսի (Սիրեկանի) Դանիելյան (ծնված 15 մայիսի, 1918, գյուղ Կոճողոտ (ԼՂ Մարտակերտի շրջանում - 9 ապրիլի 2002, քաղաք Ստեփանակերտ), հայ արձակագիր, դրամատուրգ, հրապարակախոս, լրագրող։ ԽՍՀՄ (1963) և ԼՂԻՄ (1989) ժուռնալիստների միությունների անդամ։


== Կենսագրություն ==
Ստեփանակերտի բժշկական տեխնիկումում ուսմանը զուգահեռ աշխատել է «Երիտասարդ բոլշևիկ» թերթում (1939)։ Մասնակցել է Խորհրդա-ֆիննական (1939) և Երկրորդ համաշխարհային պատերազմներին (1942-1944), վիրավորվել է։ Ավարտել է Բաքվի կուսակցական դպրոցը (1953), Հայկական պետական հեռակա մանկավարժական ինստիտուտի պատմության բաժինը (1964)։ Խմբագրել է Մարտակերտի շրջանային «Սոցիալիզմի ուղիով» թերթը` որպես պատասխանատու խմբագիր (1950-1951), նշանակվել կուսշրջկոմի երկրորդ քարտուղար (1954-1959), տեղափոխվել է Ստեփանակերտ և աշխատել «Սովետական Ղարաբաղ» թերթի խմբագրությունում` որպես նամակների բաժնի վարիչ (1946), գրական աշխատող (1946-1950), կուսակցական կյանքի բաժնի վարիչ (1958-1966), խմբագրի տեղակալ (1966-1976), սեփական թղթակից (1979-1991), ռադիոհաղորդումների մարզային կոմիտեի նախագահ (1976-1979)։ Հեղինակ է բազմաթիվ պատմվածքների, «Գոհար» վիպակի և «Այրող պատիվ» պիեսի, որը Ստեփանակերտի պետթատրոնում բեմադրվել է 207 անգամ։
Հանգչում է Ստեփանակերտի գերեզմանատանը։


== Երկեր ==
Գրական ալմանախ (գրքի 148-149 էջերում զետեղված են Աբգար Դանիելյանի «Վերադարձ» և «Նամակը» բանաստեղծությունները), Ադրպետհրատ, Բ., 1956, 168 էջ։
Во имя жизни (к 50-летию образования Степанакертского медучилища), Б., 1982, 68 с.
Հարազատ օջախ (Ստեփանակերտի գյուղտեխնիկումի 70-ամյակի առթիվ), Ե., 1993, 48 էջ։


== Գրականություն ==
Արիս Գրիգորյան, Եվ այսպիսի ճակատագիր (ակնարկ), Ստ., 1998, 64 էջ։
Արցախցի անվանի գործիչներ։ Գիրք II (Մարտակերտի շրջան), Ստեփանակերտ, Արցախի գիտական կենտրոն, «Դիզակ պլյուս» հրատ. տպ-ն, 2021 (էջ 98)։


== Ծանոթագրություններ ==
Մարտինա Բարտա

Մարտինա Բարտա (չեխ․՝ Martina Bárta, սեպտեմբերի 1, 1988(1988-09-01), Պրահա, Չեխոսլովակիա), չեխ ջազ երգչուհի և երաժիշտ։ Ինչպես նաև վոկալիստ, տիրապետում է նաև մի քանի նվագարանի։ Մարտինան 4 To The Bar ջազային խմբի անդամներից էր։
2017 թվականի փետրվարին նա ստացավ իրավունք ներկայացնելու Չեխիայի հանրապետությունը Եվրատեսիլ 2017 երգի մրցույթում «My Turn» երգով։ Չավոք նա չկարողացավ հասնել եզրափակիչ։


== Սկավառակագրություն ==


=== Սինգլեր ===


== Ծանոթագրություններ ==


== Արտաքին հղումներ ==
www.martinabarta.com Մարտինա Բարտա. պաշտոնական կայք
Հայհամերգ

«Հայհամերգ», Արվեստի միջազգային կենտրոն, համերգ-հյուրախաղային միավորում։ Գործել է 1976-1989 թվականներին Երևանում՝ ՀԽՍՀ մշակույթի նախարարության համակարգում։ Գլխավոր տնօրենը և ռեժիսորը եղել է Գ. Ասատրյանը։ 
Նպատակն է եղել միավորել հանրապետության պրոֆեսիոնալ երաժշտական կոլեկտիվերը, համերգները ծրագրված և ծավալուն դարձնելը։ 
Բացի համերգային գործունեությունից՝ կազմակերպել է համերգ-ներկայացումեր, թատերականացված տոնահանդեսներ, որտեղ ելույթ են ունեցել կինոյի, թատրոնի և էստրադայի նշանավոր մենակատարներ ու խմբեր (նաև արտերկրից)։
Միավորումն ընդգրկել է Հայկական ժողովրդական երգի-պարի անսամբլը, Հայաստանի սիմֆոնիկ նվագախումբը (այժմ՝ Հայաստանի ֆիլհարմոնիկ նվագախումբ), Կոմիտասի անվան քառյակը, Հայաստանի կամերային նվագախումբը, վոկալ-գործիքային և այլ անսամբլներ։
Որորներ

Անվան այլ կիրառումների համար տե՛ս՝ Որորներ (այլ կիրառումներ)
Որորներ, (լատ.՝ Laridae), քարադրանմանների կարգի թռչունների ընտանիք։


== Ընդհանուր բնութագիր ==
Մարմնի երկարությունը 20 սանտիմետրից (փոքր ծովածիծառ) մինչև 76 սանտիմետր է (բևեռային որոր)։ Որոշ տեսակների կտուցը բարակ, ուղիղ և սրածայր է, մյուսներինը՝ ավելի հզոր, կեռ ծայրով, ելուստավոր ներքնակտցով, հաճախ՝ վառ գունավորված։ Թևերը երկար են, սուր, երկարատև թռիչքների հարմարված, որոշ որորներ ընդունակ են սավառնող թռիչքի։ Ոտքերը համեմատաբար կարճ են, ամբողջական կամ կտրտված լողաթաղանթներով։ Լավ լողում են, որոշ տեսակներ (ծովածիծառներ) նաև սուզվում են։ Փետրածածկը խիտ է և չթրջվող։ Արուները և էգերը միագույն են, բայց խիստ գունափոխվում են ըստ սեզոնի և տարիքի։ Գերակշռում են սպիտակ, մոխրագույն, սև գույները։ Մերձափնյա թռչուններ են։ Բնադրում են, գլխավորապես գաղութներով, ծովերի, լճերի, գետերի առափնյա ծանծաղուտներում, ժայռերում, եղեգնուտներում և այլն։ Մոնոգամ են։ Դնում են 1-4 միագույն կամ բծավոր ձու։ Թխսում և ձագերին խնամում են էգը և արուն։ Տարածված են ամենուրեք։ Կան և՝ չվող, և՝ մշտաբնակ տեսակներ։ Սնվում են ձկներով, ջրային անողնաշարավորներով, լեշով, այլ թռչունների ձվերով ու ձագերով, ինչպես նաև միջատներով, մանր կրծողներով և այլն։
Գլխավորապես օգտակար թռչուններ են։

Հայտնի է որորների 82 տեսակ, ընդգրկված 2 ենթաընտանիքներում՝ բուն որորներ և ծովածիծառներ։ Հայաստանում հանդիպում է որորների 5 տեսակ։ Ամենատարածվածը և բազմաքանակը՝ հայկական արծաթափայլ որորն է (լատ.՝ Larus armenicus)։ Բնադրում են Սևանի ավազանում և Արփա լճում։ Մշտաբնակ են։
Գրանցված են «Կարմիր գրքում»։ Արփա լճում բնադրում են նաև չվող լճային որորներ։ Մնացած տեսակները Հայաստանում հանդիպում են միայն չվելիս։
Ջոն Լուեր

Ջոն Լուեր (անգլ.՝ Jon Leuer, մայիսի 14, 1989(1989-05-14), Long Lake, Հենեպին շրջան (Մինեսոտա), Մինեսոտա, ԱՄՆ), ամերիկացի պրոֆեսիոնալ բասկետբոլիստ, որը հանդես է գալիս Բասկետբոլի ազգային ասոցիացիայի «Դետրոյթ Փիստոնս» ակումբի կազմում։ Լուերը ընտրվել է 2011 թվականի դրաֆթի ժամանակ «Միլոուքի Բաքս» ակումբի կողմից։ 2011 թվականի NBA լոկաուտի պատճառով նա իր կարիերայի սկիզբը անցկացրել է «Սկայլայներս Ֆրանկֆուրտ» գերմանական ակումբում։


== Պրոֆեսիոնալ կարիերա ==


=== Միլոուքի Բաքս ===
Լուերը ընտրվել է 2011 թվականի հունիսի 23-ին 2011 թվականի NBA դրաֆթի երկրորդ ռաունդի ժամանակ՝ «Միլոուքի Բաքս» ակումբի կողմից 40-րդ համարի ներքո։ Լոկաուտի պատճառով նա պայմանագիր է կնքել գերմանական «Սկայլայներս» ակումբի հետ, սակայն պայմանագրի մեջ նշվել է, որ լոկաուտի վաղաժամկետ ավարտի դեպքում Ջոնը կարող է խզել այն։ 2011 թվականի դեկտեմբերի Լուերը վերադառնում է Գերմանիայից և «Բաքսի» հետ երկամյա պայմանագիր է կնքում։


=== Հյուստոն Ռոքեթս ===
2012 թվականի հունիսի 27-ին Լուերը Ջոն Բրոկմենի, Շոն Լիվինգստոնի և 2012 թվականի NBA դրաֆթի ժամանակ 12-րդ ընտրությամբ փոխարինվել է «Հյուստոն Ռոքեթս»՝ Սեմյուել Դալեմբերտի և 2012 թվականի դրաֆթի ժամանակ 14-րդ ընտրության։ 2012 թվականի հուլիսի 18-ին «Ռոքեթս»-ը հրաժարվել է նրա ծառայություններից։


=== Կլիվլենդ Կավալիերս ===
Լուերը 2012 թվականի հուլիսին 20-ին պայմանագիր է կնքել «Կլիվլենդ Կավալիերս»-ի հետ։ Դեկտեմբերի 7-ին նա ուղարկվել էր NBA զարգացման լիգայի «Կանտոն Չարջ» ակումբ, որը իրենց խմբի ֆարմ-ակումբն էր, բայց դեկտեմբերի 20-ին նա վերադարձել է հիմնական ակումբ։ 2013 թվականի հունվարին նա ևս մեկ անգամ կարճ ժամանակով վերդառնում է ֆարմ-ակումբ։


=== Մեմֆիս Գրիզլիս ===
2013 թվականի հունվարի 22-ին Լուերը փոխարինվել է «Մեմֆիս Գրիզլիս»՝ Մարիս Սպեյթսի, Ուեյն Էլինգտոնի, Ջոշ Սելբիի և NBA դրաֆթի առաջին ռաունդի ժամանակ ընտրության հնարավորության։
2013 թվականի հուլիսի 15-ին Լուերը «Գրիզլիս»-ի հետ պայմանագիր երկարացրել է երեք տարով։
Լուերը 2012 թվականի դեկտեմբերի 3-ին սահմանել է սեփական ռեկորդը՝ «Ֆինիքս Սանս»-ի դեմ հաղթական խաղում հավաքելով 23 միավոր (110-91)։ Նա 2014 թվականի հունվարի 5-ին «Դետրոյթ Փիստոնս»-ի դեմ հաղթական խաղում կրկնել է իր 23 միավորանոց ռեկորդը (112-84)։


=== Ֆինիքս Սանս ===
Լուերը 2015 թվականի հունիսի 25-ին փոխարինվել է «Ֆինիքս Սանս»՝ Էնդրյու Հարիսոնի հետ, որը ընտրվել էր 2015 թվականի NBA դրաֆթի ժամանակ 44-րդ համարի ներքո։


=== Դետրոյթ Փիստոնս ===
2016 թվականի հուլիսի 8-ին Լուերը 42 միլիոն դոլարանոց քառամյա պայմանագիր է կնքել «Դետրոյթ Փիստոնս» ակումբի հետ։


== Կարիերայի ցուցանիշներ ==


=== NBA ===


==== Ամենամյա մրցաշրջան ====


==== Փլեյ Օֆ ====


=== Քոլեջ ===


== Ծանոթագրություններ ==


== Արտաքին հղումներ ==
Էջը NBA.com կայքում
Էջը Basketball-Reference.com կայքում
Սակորինթլո

Սակորինթլո (վրաց.՝ საკორინთლო), գյուղ Վրաստանում։ Գտնվում է Շիդա Քարթլի մարզի Կասպի շրջանում։


== Դիրք ==
Գտնվում է ծովի մակարդակից 780 մետր բարձրության վրա։ Շրջկենտրոն Կասպից հեռու է 16 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 114 մարդ։


== Ծանոթագրություններ ==
Սրմանց

Սրմանց Աբոս, Ապա, Ապոս, Ավոս, Բինգյոլ, Բինգյոլդաղ, Բինգյոլկալա, Բյուրակն, Բյուրակնյան լեռ, Կատար երկրի, Պինկյոլ, Պինկյոլտաղ, Սերմանց — լեռնագագաթ Հայկական լեռնաշխարհում՝ Բյուրական բարձրավանդակի հյուսիս-արևմուտքում։ Բարձրությունը 3250 մ է։ Զառիթափ լանջերով հրաբխային գոյացում է։ Հյուսիս-արևմտյան լանջի բազմաթիվ աղբյուրներից սկզբնավորվում է Արաքս գետը։ Կան հնագույն սառցապատման հետքեր, ձնամերձ գոտու բուսատեսակներ։
Հիշատակել է Ստրաբոնը։ Ոմանք նույնացնում են Հայկական Պարի կամ Մասիսների հետ։
Կիպերտի քարտեզում (Բեռլին, 1910 թ.) սխալմամբ այդպես է կոչված Բինգյոլ։


== Ծանոթագրություններ ==
Օսկարի 85-րդ մրցանակաբաշխություն

Ամերիկյան կինոակադեմիայի «Օսկարի» 85-րդ մրցանակաբաշխությունը տեղի ունեցավ 2013 թվականի փետրվարի 24-ին Դոլբիի սրահում, Հոլիվուդում, Կալիֆոռնիա։ Արարողությունը վարեց դերասան Սեթ Մաքֆարլեյնը։
ԱՄՆ-ում մրցանակաբաշխությունը հեռարձակել է ABC հեռուստաալիքը, իսկ Հայաստանում՝ «Արմենիա» հեռուստաալիքը։


== Գլխավոր անվակարգերի թեկնածուներ ==


== Արտաքին հղումներ ==
The Cross of Changes

The Cross of Changes, երկրորդ ստուդիական ալբոմը Enigma խմբի երաժշտական ծրագրի, թողարկված՝ 1993 թվականին։ Ալբոմի ամենահայտնի ստեղծագործությունը «Return to Innocence»-նն է, որը հնչել է մի քանի ֆիլմերում։


== Ստեղծագործությունների ցանկ ==
«Second Chapter» (2:16)
«The Eyes of Truth» (7:13)
«Return to Innocence» (4:17)
«I Love You…I’ll Kill You» (8:51)
«Silent Warrior» (6:10)
«The Dream of the Dolphin» (2:47)
«Age of Loneliness (Carly's Song)» (5:22)
«Out from the Deep» (4:53)
«The Cross of Changes» (2:23)


== Սինգլներ ==


== Ձայնագրման մասնակիցներ ==
Մայքլ Կրետու՝ պրոդյուսեր, վոկալ
Սանդրա Կրետու՝ վոկալ
Լուիզա Ստենլի՝ վոկալ
Պյոտր Կորնելիուս՝ կիթառ
Իենս Գադ՝ կիթառ
Անդրեաս Հարդե ("Angel X")՝ բեգ վոկալ
Ջոհան Ցամբրիսկի՝ նկարիչ


== Վարկանշային սանդղակներ ==
CRIA-х2 Պլատին
IFPI-Պլատին'
RIAA-х2 Պլատին
 ԱվստրալիաԱվստրալիա-х2 Պլատին
 ԻսպանիաԻսպանիա-х2 Պլատին
 ԿանադաԿանադա-х2 Պլատին
 Հարավային ԿորեաԿորեա-х2 Պլատին
 Չինաստանի ՀանրապետությունԹայվան-х2 Պլատին
 ՖրանսիաՖրանսիա-Պլատին'
 ՃապոնիաՃապոնիա-Պլատին
 Մեծ ԲրիտանիաՄեծ Բրիտանիա-1, 2х Պլատին
 ՀունաստանՀունաստան-1
 ՆորվեգիաՆորվեգիա-1
 ՇվեյցարիաՇվեյցարիա-4, Պլատին
 ԳերմանիաԳերմանիա-5
 ԱՄՆԱՄՆ-9, 2х Պլատին
 ԻտալիաԻտալիա-19
Համաշխարհային վաճառքներ՝ 8 միլիոն (1996 թվականին)


== Արտաքին հղումներ ==
http://www.allmusic.com/album/r198552
Short article about the album(չաշխատող հղում)
Details of its release in different countries
Lyrics to the songs in this album
Ալֆրեդ Բրենդել

Ալֆրեդ Բրենդել (գերմ.՝ Alfred Brendel, հունվարի 5, 1931(1931-01-05)[…], Loučná nad Desnou և Wiesenberg, Նիդվալդեն, Շվեյցարիա), ավստրիացի դաշնակահար, Մեծ Բրիտանիայի քաղաքացի։


== Կենսագրություն ==
Բրենդելը մանկությունն ու պատանեկությունն անց է կացրել Զագրեբում,այնուհետև՝ Գրացում, Երկրորդ համաշխարհային պատերազմի ավարտին նրան ուղարկել են խրամատներ փորելու, որտեղ էլ ցրտահարվել է և հայտնվել հիվանդանոցում։ Այս ամբողջ ընթացքում երաժշտություն է հորինել, դաշնամուր է նվագել և նկարել. գրեթե համարվել է քսաներորդ դարի միակ մեծ դաշնակահարը, ով չի ստացել երաժշտական համակարգված կրթություն (Բրենդելը հաճախել է Էդվին Ֆիշերի և Էդուարդ Շտեյերմանի վարպետության դասերին, պարբերաբար սովորել է Արթուր Միխլի և Պոլ Բաումհարտների մոտ, ավարտել է Վիեննայի երաժշտության և կատարողական արվեստի համալսարանը)։
Բրենդելի առաջին ելույթը տեղի է ունեցել Գրացում, երբ 17 տարեկան էր, և ամբողջովին նվիրված էր ֆուգային. ընդ որում, Բրենդելը Բախի, Բրամսի և Լիստի ստեղծագործությունների հետ կատարել է նաև իր մի քանի ստեղծագործությունները։ Սակայն ավելի ուշ Բրենդելը լիովին հրաժարվել է ստեղծագործելուց։ 1949 թվականին Բրենդելը մասնակցել է դաշնակահարների՝  Ֆեռուչո Բուզոնի անվան մրցույթին և արժանացել չորրորդ կարգի մրցանակի։ 1950 թվականին նա տեղափոխվել է Վիեննա։ Բրենդելի առաջին ձայնագրությունը՝ Պրոկոֆևի հինգերորդ դաշնամուրային կոնցերտը, կատարվել է 1952 թվականին։ Մինչ 1970-ական թվականները Բրենդելը համերգներ է տվել Ավստրիայում՝ կատարելով հիմնականում Բեթհովենի սոնատները, Բրամսի, Լիստի, Շումանի և Շուբերտի ստեղծագործությունները, բայց միջազգային ճանաչում է ձեռք բերել  1970-ական թվականների կեսերին՝ լոնդոնյան ելույթներից հետո (սկզբում՝ Բեթհովենի ստեղծագործություններով), և տեղափոխվել Լոնդոն։ 1980-ական թվականներից մինչև 1990-ական թվականները Բրենդելի պատմական համերգային շրջանը կապված է եղել Բեթհովենի հետ, այդ թվում և  Քարնեգի հոլում Բեթհովենի բոլոր 32 սոնատների կատարումը։
Վերջին տարիներին Ալֆրեդ Բրենդելը պարապել է երիտասարդ դաշնակահարների հետ, անսամբլում  որդու՝ թավջութակահար Ադրիան Բրենդելի հետ ելույթներ է ունեցել, բանաստեղծություններ է հրատարակել։ 2002 թվականին նա արժանացել է Ռոբերտ Շումանի անվան մրցանակի՝ Շումանի երաժշտացանկում ունեցած ներդրումների համար։ 2004 թվականին Բրենդելին շնորհվել է աշխարհի ամենահեղինակավոր մրցանակներից մեկը՝ Էռնեստ Սիմենսի մրցանակը։


== Կատարումների ցանկ ==
Բրենդելի կատարումների ցանկում գերակշռել են ավստրիացի և գերմանացի դասականների ստեղծագործությունները։ Բրենդելը հազվադեպ է դիմել 20-րդ դարի երաժշտությանը, չնայած Առնոլդ Շյոնբերգի դաշնամուրային կոնցերտը նրա ամենակարևոր կատարումներից մեկն է եղել։ Բրենդելի ստեղծագործական համոզմունքը  բխում է նրա արտահայտած հետևյալ մտքից. «Ես պատասխանատու եմ  կոմպոզիտորների, առավել ևս ստեղծագործությունների առջև»։ Նրա այս տեսակետը հաճախ ընդունվել է որպես երաժիշտ-վերլուծաբանի դիրքորոշում։


== Ճանաչում և մրցանակներ ==
Բրիտանական կայսրության ասպետի շքանշան
Էռնեստ ֆոն Սիմենսի մրցանակ (2004 թվական)
Կայսրության մրցանակ (Ճապոնիա) (2009 թվական)Ընդգրկվել է« Gramophone» ամսագրի Փառքի սրահի մեջ։


== Ծանոթագրություններ ==


== Արտաքին հղումներ ==
Официальный сайт Альфреда Бренделя (անգլ.)
Աստերոիդների ցանկ (215501-215600)

Աստերոիդների ցանկ (215401-215500)  • Աստերոիդների ցանկ  • Աստերոիդների ցանկ (215601-215700)
 Աստերոիդների ցանկ (215401-215500)  • Աստերոիդների ցանկ  • Աստերոիդների ցանկ (215601-215700)
Տուրյի Ռեմետի

Տուրյի Ռեմետի (ուկրաիներեն՝ Турї Ремети), գյուղ Ուկրաինայի Անդրկարպատյան մարզի Պերոչինի շրջանում։
2001 թվականի տվյալներով Տուրյի Ռեմետի գյուղում բնակվում էր 3 340 մարդ։ Բնակավայրը զբաղեցնում է 4886 կմ² տարածք։ Բնակչության խտությունը կազմում էր 683,6 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(6992) Մինանո-մաչի

(6992) Մինանո-մաչի (անգլ.՝ Minano-machi), աստերոիդ աստերոիդների հիմնական գոտում։ Հայտնաբերվել է 1995 թվականի հունվարի 27-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 3,011511 ա. մ., առավելագույնը մոտենում է 2,7987 ա. մ. հեռավորության վրա և հեռանում 3,2243 ա. մ.։ Արեգակի շուրջ մեկ ամբողջական պտույտ է կատարում 1908,86 երկրային օրվա ընթացքում, իր ուղեծրով շարժվելով միջինում 0,188594 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,5° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6992) Մինանո-մաչի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Neopalpa donaldtrumpi

Neopalpa donaldtrumpi, թիթեռ փորվածքաթևավոր ցեցերի ընտանիքից (Gelechiidae)։ Անվանումը ստացել է ԱՄՆ 45-րդ նախագահ Դոնալդ Թրամփի պատվին։


== Հայտնաբերում և անվան ստուգաբանություն ==
Տեսակը նկարագրել է կանադացի միջատաբան Վազրիկ Նազարին 2017 թվականի հունվարին այն բանից հետո, երբ Բոգարտի միջատաբանական թանգարանի հավաքածուն ուսումնասիրելիս հայտնաբերեց նախկինում անհայտ թիթեռների տեսակ։ Neopalpa ցեղը ներառում է նաև Neopalpa neonata տեսակը, որն առաջին անգամ նկարագրել է Դալիբոր Պովոլնին 1998 թվականին։
Նոր տեսակն իր անունն ստացավ ԱՄՆ 45-րդ նախագահ Դոնալդ Թրամփի պատվին, քանի որ թիթեռի գլխին դեղնասպիտակավուն թեփուկներ կան, որոնք, ըստ հայտնաբերողի, հիշեցնում են նախագահի սանրվածքը։
Վազրիկ Նազարին կարծում է, որ Կալիֆորնիայի խիտ բնակեցված և լավ ուսումնասիրված հարավային մասում գոյատևող թիթեռի այս նոր տեսակի հայտնաբերումն ընդգծում է վայրի կենդանիների բնակության վայրի պահպանման կարևորությունը, իսկ իր կողմից առաջարկվող անունը հնարավորություն կտա հասարակության ուշադրությունը հրավիրել միջատների հազվագյուտ ցեղատեսակների վրա։


== Նկարագրություն ==

Արուների առջևի թևի երկարությունը 3-4.6 մմ է, էգերինը՝ 4.3 մմ։ Բեղիկների երկարությունը կազմում է առջևի թևի մոտ 2/3-ը։ Ստորին շրթունքի շոշափուկները երկար են, մանգաղաձև, հազվադեպ՝ ուղիղ։ Առջևի թևերը սուր են, երկարավուն, նշտարաձև։ Հետևի թևերը լայն են։ Թևերի վերին կողմը մուգ շագանակագույն է՝ առանձին բաց դեղնավուն կետերով։ Թևերի ստորին հատվածը դեղին գույն է, թևերի ծայրի ներսի կողմի գույնը փոփոխվում է մինչև դեղնակարմիր-շագանակագույն։ Հետևի թևերը սպիտակավուն են։ Գլխիկը ծածկված է դեղնավուն կամ սպիտակավուն թեփուկներով և մազմզուկներով։
Ամենամոտ տեսակից՝ Neopalpa neonata-ից տարբերվում է գլխի թեփուկների զարգացած փնջով։ Երկու տեսակների ԴՆԹ-ի ուսումնասիրությունը ցույց տվեց, որ դրանք տարբերվում են միմյանցից 4.9-5.1 %-ով։


== Տարածվածություն ==
Տեսակը տարածված է Ստորին Կալիֆորնիայի հյուսիսային հատվածը, Ռիվերսայդը և Իմպերիալ շրջանը։ Հարավային Կալիֆորնիայում թիթեռները բնակվում են չոր ավազոտ շրջաններում։


== Ծանոթագրություններ ==


== Արտաքին հղումներ ==
The Telegraph — Meet 'Neopalpa donaldtrumpi' — the threatened moth named after Donald Trump
Lenta.ru — В честь Трампа назвали похожую на него моль
Комсомольская правда — Ученый назвал новый вид моли в честь Дональда Трампа
Կնյազևսկի գյուղական խորհուրդ (Պուտիլվսկի շրջան)

Կնյազևսկի գյուղական խորհուրդ  (ուկրաիներեն՝ Князівська сільська рада), Ուկրաինայի Սումիի մարզի Պուտիվլսկի շրջանում։
2001 թվականի տվյալներով Կնյազևսկի գյուղական խորհրդում բնակվում էր 859 մարդ։ Խորհրդում կա 8 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բրայթենբերգ (Ներքին Բավարիա)

Բրայթենբերգ (գերմ.՝ Breitenberg), կոմունա Գերմանիայի Բավարիա երկրամասում։
Ենթարկվում է Ստորին Բավարիա ադմինիստրատիվ կենտրոնին։ Մտնում է Պասաու շրջանի մեջ։ Բնակչությունը կազմում է 2169 մարդ (դեկտեմբերի 31, 2010 թվական)։ Զբաղեցնում է 29,87 կմ² տարածք։ Պաշտոնական կոդ՝ 09 2 75 118։


== Ծանոթագրություններ ==
Էռնստ Ֆյոգելին

Էռնստ Ֆյոգելին (գերմ.՝ Ernst Vögelin. օգոստոսի 10, 1529, Կոնստանց, Բոհեմիայի թագավորություն, Չեխական թագի հողեր, Սրբազան Հռոմեական կայսրություն - 1589, Neustadt an der Weinstraße, Ռայնլանդ Պֆալց), 16-րդ դարի գերմանացի տպագրիչ։ Դասվում է առաջին տպագրիչների թվին։


== Կենսագրություն ==
Ծնվել է գերմանական Կոնստանց քաղաքում։ Ուսանել է Լայպցիգում, ամուսնացել այդ քաղաքի առաջին տպագրիչի՝ Վալենտին Բապստի դստեր հետ, շարունակել աներոջ գործը, ընդարձակել նրա տպագրատունը, բացել դրան կից գրախանութ։ 1559 թվականին դա ամենամեծ տպագրատունն էր Գերմանիայի արևելյան մասում։ Էռնստն ընկել է ծանր պարտքերի տակ, մեղադրվել կալվինականության մեջ և հարկադրված է եղել 1576 թվականին լքել Լայպցիգը։ 1579 թվականից նա ապրել է Նոյշտադում, իսկ լայպցիգյան տպագրատան ու գրախանութի գործերը վարել են նրա որդիները՝ Գոթարդը, Ֆիլիպը, Վալենտինը։ Նրա Ժառանգորդների հայդելբերգյան տպագրատունն է առաջինը տպագրել Յոհաննես Կեպլերի Astronomia Nova («Նոր աստղագիտություն») աշխատությունը։
Էռնստ Ֆյոգլինի նշանակալի հրատարակություններից է պրոտեստանտ]]ական Corpus doctrinae-ն, որը նա լույս է ընծայել Corpus doctrinae christianae խորագրի ներքո։


== Ծանոթագրություններ ==
Ֆրանցիսկո (արբանյակ)

Ֆրանցիսկո (անգլ.՝ Francisco), Ուրան մոլորակին ամենամոտ անկանոն արբանյակն է։ Հայտնաբերվել է Մեթյու Հոլմանի, Բրետ Գլեդմանի, Ջոն Կավելարսի և Դեն Միլիսավլևիչի կողմից 2003 թվականին, 2001-ին կատարված լուսանկարների վրա։
Ֆրանցիսկոն սկզբում ստացել է S/2001 U 3 ժամանակավոր անվանումը։ Հետագայում այն անվանվել է Շեքսպիրի «Փոթորիկ» պիեսի լորդի անունով։ Այն նույնպես անվանվում է Ուրան XXII։


== Տես նաև ==
Ուրանի արբանյակներ


== Ծանոթագրություններ ==


== Արտաքին հղումներ ==
Ֆրանցիսկոյի տվյալները Archived 2007-08-01 at the Wayback Machine. ՆԱՍԱ-ի Արեգակնային համակարգի հետազոտություների կայքում
Դևիդ Ջուիտի էջեր
Ուրանի հայտնի արբանյակները (Սքոթ Շեփարդ)
Բնական արբանյակների էֆեմերիդներ
Տիմոտի Ֆերրիս

Պետք չէ շփոթել 1944 թվականին ծնված ամերիկացի գրող Տիմոտի Ֆերրիսի հետ:Տիմոտի Ֆերրիս (անգլ.՝ Timothy Ferriss, հուլիսի 20, 1977(1977-07-20), Իստ Հեմմտոն, Սաֆոլկ շրջան, Նյու Յորք, ԱՄՆ), ամերիկացի գրող, հռետոր, ներդրող։ 2007 թվականին նա հրապարակեց «The 4-Hour Workweek: Escape 9-5, Live Anywhere, and Join the New Rich» գրիքը, որը դարձավ բեսթսելլեր New York Times-ի (Նյու Յորք Թայմս), Wall Street Journal-ի և USA Today-ի (Յու-Ես-Եյ Թուդեյ) արաթերթերում։
Ֆերրիսը հաջողակ վենչուրային ներդրող է, 2008 թվականից՝ TechStars-ի բիզնես-աքսելերատոր։ Նա ներդրող կամ խորհրդատու է եղել այն նորաստեղծ ընկերությունների համար, ինչպիսիք են Facebook-ը, Digg-ը, Twitter-ը, StumbleUpon-ը, Posterous-ը, DailyBurn-ը, Evernote-ը, Shopify-ը, Uber-ը։


== The 4-Hour Workweek ==
2007 թվականի ապրիլին Random House հրատարակչությունը հրապարակեց մի գիրք՝ նվիրված անձի սեփական արդյունավետ կառավարման մասին՝ «The 4-Hour Workweek», նրա լրիվ անվանումը թարգմանվում է մոտավորապես այսպես. «Ինչպե՞ս աշխատել շաբաթական 4 ժամ, առանց մնալու գրասենյակում «զանգից զանգ», և միևնույն ժամանակ ապրել ցանկացած վայրում և հարստանալ»։ Այս գրքում հեղինակը խոսում է այն մասին, թե ինչպես կարելի է ինքնուրույն կառավարել և արդյունավետորեն կարգավորել աշխատանքներն ու տնային խնդիրները, ինչպես նաև խուսափել տեղեկատվության գերբեռնվածությունից՝ զարգացնելով ձեր սեփական «կենսակերպը»։ Նա նաև վիրտուալ օգնականներ է վարձել զարգացող երկրներից, ինչպիսիք են Հնդկաստանը։
Մինչ այս գրքի հրապարակվելը՝ Ֆերրիսը հայտնի չէր։ Մասնավորապես, նրա գիրքը վաճառվեց բլոգերների միջոցով, որոնց հետ նա ստեղծեց անձնական կապեր։ Այդ ժամանակից ի վեր գովաբանում է այս տեխնիկան։ Արդյունքում գիրքը դարձավ որպես թիվ մեկ՝ New York Times-ի և Wall Street Journal-ի բեսթսելերների ցուցակներում։
Այս գրքի թողարկումը թույլ տվեց, որ Ֆերրիսի բլոգը հայտնվի Technorati-ի առաջին տասնյակում։ Ըստ Fast Company-ի, այս գիրքը կարդացվել է «ամբողջ աշխարհի տեխնիկական ղեկավարների կողմից»։


== Գրքերը ==
Ֆերրիսը հեղինակել է հետևյալ հինգ գրքերը՝ «The 4-Hour Workweek» (2007, ընդլայնված տարբերակը՝ 2009), «The 4-Hour Body» (2010), «The 4-Hour Chef» (2012), «Tools of Titans» (2016) և «Tribe of Mentors» (2017):


== Հետաքրքիր փաստեր ==
Տիմոտի Ֆերրիսի «The Tim Ferriss Show» podcast-ը  դարձավ Apple-ի առաջին բիզնես-հոլովակը, որը հաղթահարեց 10 միլիոն ներբեռնումներ և 3 տարի անընդմեջ ընտրվեց լավագույնը Apple Podcasts-ում։
Տիմոտի Ֆերրիսը առաջին ամերիկացին է, ով սահմանել է Գինեսի տանգոյի համաշխարհային ռեկորդ։
Տիմոտի Ֆերրիսը պարբերաբար օգտագործում է այաուասկա ըմպելիքը, չնայելով առաջին ունեցած ծանր փորձը։ Նա խոսում է այս փորձի մասին հետևյալ կերպ. «Ես հիշում էի, որ ասում էի.«Ես այլևս դա չեմ անի»։ Բայց մի քանի ամիս անց նա հասկացավ, որ իր հետ ինչ-որ տարօրինակբան է պատահել։ «Զայրույթի իննսուն տոկոսը, որին ես տասնամյակներ շարունակ ենթարկվել եմ, անհետացել է։ Բացակա է»։


== Ծանոթագրություններ ==


== Տես նաև ==
Լայֆհաքեր


== Արտաքին հղումներ ==
Problogger Interview: with Tim Ferriss
Former desk slave Tim Ferriss on why you only need to work a four-hour week Archived 2011-10-22 at the Wayback Machine. from The Independent
Tim Ferriss: The Clock Watcher Archived 2012-08-22 at the Wayback Machine. from The Daily Telegraph
Timothy Ferriss Quotes